สรุปภาวะตลาดหุ้นต่างประเทศ
สรุปภาวะตลาดหุ้นต่างประเทศประจำวันที่ 1 ก.พ. 2562
4 ก.พ. 2562

ดัชนีดาวโจนส์ตลาดหุ้นนิวยอร์กปิดบวกเมื่อวันศุกร์ (1 ก.พ.) โดยได้ปัจจัยหนุนจากการเปิดเผยตัวเลขการจ้างงานที่แข็งแกร่งของสหรัฐ และความหวังในการเจรจาการค้าระหว่างสหรัฐและจีน อย่างไรก็ดี ดัชนี Nasdaq ซึ่งเป็นดัชนีหุ้นกลุ่มเทคโนโลยี ปรับตัวลดลงหลังหุ้นอเมซอนปรับตัวลดลงอย่างหนัก เมื่อทางบริษัทเตือนว่าอาจจะมีการใช้จ่ายเพิ่มขึ้นในปีนี้
ดัชนีเฉลี่ยอุตสาหกรรมดาวโจนส์ปิดที่ 25,063.89 จุด เพิ่มขึ้น 64.22 จุด หรือ +0.26% ขณะที่ดัชนี S&amp;P500 ปิดที่ 2,706.53 จุด เพิ่มขึ้น 2.43 จุด หรือ +0.09% และดัชนี Nasdaq ปิดที่ 7,263.87 จุด ลดลง 17.87 จุด หรือ -0.25%
 
ตลาดหุ้นยุโรปปิดบวกเมื่อวันศุกร์ (1 ก.พ.) ขานรับรายงานผลประกอบการที่ออกมาแข็งแกร่ง และยังได้ปัจจัยหนุนจากการเปิดเผยตัวเลขการจ้างงานที่แข็งแกร่งของสหรัฐ อย่างไรก็ดี ตลาดยังได้รับปัจจัยกดดันเนื่องจากนักลงทุนมีความวิตกเกี่ยวกับการค้าโลก หลังไฉซินเผยดัชนี PMI ภาคการผลิตจีนร่วงลงในเดือนม.ค. หดตัวต่อเนื่องเป็นเดือนที่ 2
ดัชนี Stoxx Europe 600 เพิ่มขึ้น 0.29% ปิดที่ 359.71 จุด
ดัชนี CAC-40 ตลาดหุ้นฝรั่งเศสปิดที่ 5,019.26 จุด เพิ่มขึ้น 26.54 จุด หรือ +0.53% ส่วนดัชนี DAX ตลาดหุ้นเยอรมันปิดที่ 11,180.66 จุด เพิ่มขึ้น 7.56 จุด หรือ +0.07% และดัชนี FTSE 100 ตลาดหุ้นลอนดอนปิดที่ 7,020.22 จุด เพิ่มขึ้น 51.37 จุด หรือ +0.74%
 
ตลาดหุ้นลอนดอนปิดบวกเมื่อวันศุกร์ (1 ก.พ.) โดยได้ปัจจัยหนุนจากการเปิดเผยตัวเลขการจ้างงานที่แข็งแกร่งของสหรัฐ และความหวังในการเจรจาการค้าระหว่างสหรัฐกับจีน
ดัชนี FTSE 100 ตลาดหุ้นลอนดอนปิดที่ 7,020.22 จุด เพิ่มขึ้น 51.37 จุด หรือ +0.74%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อวันศุกร์ (1 ก.พ.) โดยได้ปัจจัยหนุนจากการเปิดเผยตัวเลขการจ้างงานที่แข็งแกร่งของสหรัฐ ส่งผลให้ความต้องการน้ำมันมีแนวโน้มดีขึ้น ขณะที่เบเกอร์ ฮิวจ์ เผยแท่นขุดเจาะน้ำมันในสหรัฐลดลง 15 แท่นในสัปดาห์นี้
สัญญาน้ำมันดิบ WTI ส่งมอบเดือนมี.ค. เพิ่มขึ้น 1.47 ดอลลาร์ หรือ 2.7% ปิดที่ 55.26 ดอลลาร์/บาร์เรล
สัญญาน้ำมันดิบเบรนท์ส่งมอบเดือนเม.ย. เพิ่มขึ้น 1.91 ดอลลาร์ หรือ 3.1% ปิดที่ 62.75 ดอลลาร์/บาร์เรล
 
สัญญาทองคำตลาดนิวยอร์กปิดลบเมื่อวันศุกร์ (1 ก.พ.) ขณะที่นักลงทุนขายทองในฐานะสินทรัพย์ปลอดภัย และหันมาเพิ่มการถือครองสินทรัพย์เสี่ยง หลังการพุ่งขึ้นของตลาดหุ้น ขานรับการเปิดเผยตัวเลขการจ้างงานที่แข็งแกร่งของสหรัฐ และการที่ดัชนี PMI ภาคการผลิตสหรัฐขยายตัวสูงสุดรอบ 4 เดือนในม.ค.
สัญญาทองคำตลาด COMEX (Commodity Exchange) ส่งมอบเดือนเม.ย. ลดลง 3.10 ดอลลาร์ หรือ 0.23% ปิดที่ 1,322.10 ดอลลาร์/ออนซ์
สัญญาโลหะเงินส่งมอบเดือนมี.ค. ลดลง 14.1 เซนต์ หรือ 0.88% ปิดที่ 15.931 ดอลลาร์/ออนซ์
สัญญาพลาตินัมส่งมอบเดือนเม.ย. เพิ่มขึ้น 2 ดอลลาร์ หรือ 0.24% ปิดที่ 826.70 ดอลลาร์/ออนซ์
สัญญาพัลลาเดียมส่งมอบเดือนมี.ค. เพิ่มขึ้น 13.70 ดอลลาร์ หรือ 1.1% ปิดที่ 1,313.60 ดอลลาร์/ออนซ์
 
ดอลลาร์สหรัฐแข็งค่าขึ้นเล็กน้อยเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อวันศุกร์ (1 ก.พ.) ขานรับการเปิดเผยตัวเลขการจ้างงานที่แข็งแกร่งของสหรัฐ และการที่ดัชนี PMI ภาคการผลิตสหรัฐขยายตัวสูงสุดรอบ 4 เดือนในม.ค.
อย่างไรก็ดี ดอลลาร์แข็งค่าขึ้นไม่มากนัก เนื่องจากตัวเลขค่าจ้างรายชั่วโมงเพิ่มขึ้นต่ำกว่าการคาดการณ์
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ขยับขึ้น 0.06% สู่ระดับ 95.62
เงินปอนด์ อ่อนค่าลง 0.22% เมื่อเทียบดอลลาร์สหรัฐ ที่ระดับ 1.3082 ดอลลาร์สหรัฐ ส่วนเงินดอลลาร์ออสเตรเลีย อ่อนค่าลง 0.34% แตะ 0.725 ดอลลาร์สหรัฐ
ส่วนเงินเยน แข็งค่าขึ้น 0.59% ที่ระดับ 109.51 เยน และเงินยูโร แข็งค่าขึ้น 0.09% แตะ 1.1459 ดอลลาร์
 
 